Referat generalforsamling 29. marts 2016

Til stede: Henrik (nr.40), Michael (nr.58) , Morten (nr.54), Kenneth (nr.76), Jannie ( nr.56), Murat ( nr.62 ) , Karsten Jul Brædder fra Vestforbrændingen

Dagsorden:

1. Velkomst.
2. Valg af dirigent.
3. Aflæggelse af årsberetning af formanden.
4. Forelæggelse til godkendelse af årsregnskab med påtegning af revisor.
5. Forelæggelse til godkendelse af budget for det kommende år og prognose for det følgende år.
6. Forslag fra bestyrelsen eller medlemmer.
7. Godkendelse af medlemmers anmodning om tilladelse til forbedringer og forandringer.
8. Valg af bestyrelse, suppleanter og formand.
9. Valg af revisor og suppleant.
10. Eventuelt.

**1:Velkomst**

Formanden byder velkommen til de fremmødte grundejere.

**2: Valg af dirigent**

Det besluttes at formanden styrer mødet, idet ingen fremmødte ønsker at være dirigent. Det konstateres at generalforsamlingen er lovligt varslet.

**3: Aflæggelse af årsberetning af formanden**

Formanden fremlægger sin årsberetning. Ingen større projekter.

Der har siden sidste generelforsamling været afholdt 3 bestyrelsesmøder.

AMBROX PROPERTY INVEST II A/S har solgt ud af deres boliger.

De ejer nu følgende boliger på Promenaden 4, 6 & 64.

Velkommen til de nye ejere.

**4: Forelæggelse til godkendelse af årsregnskab med påtegning af revisor**

Regnskabet for 2015 fremlægges af Kenneth. Regnskabet for 2015 er med et positivt resultat.

Regnskabet blev gennemgået punkt for punkt.

Regnskabet for 2015 blev herefter godkendt.

**5: Forelæggelse af budget for 2016**

Kontingent på 500 kroner bibeholdes, så foreningen har en buffer i tilfælde af større udgifter.

Der budgetteres 40.000 til vedligeholdelse af fællesarealer og ligeledes 40.000 til vinterforanstaltninger.

Budgettet for 2016 godkendes herefter.

**6: Forslag fra medlemmer og bestyrelse**

**Bestyrelsen har modtaget et forsalg fra Martin, Promenaden 66 :**

*Hermed også forslag til næste general forsamling: Nedsættelse af kontingent da vi ikke bruger de penge til aftalte renovationer/forbedringer. Nedsættelse skal ske i henhold til de udgifter der er plus lidt mere hvis udgifter for en ekstra hårdt vinter er dækket.*

*Hilsen, Martin*

*Promenaden 66*

Ovenstående forslag blev nedstemt.

**7: Anmodninger fra medlemmer om tilladelse til forbedringer**

Bestyrelse har ikke modtaget nogen anmodninger.

**8: Valg til bestyrelsen**

Bestyrelsen bestående af Henrik, Kenneth og Jannie modtager alle genvalg.

Michael og Morten opstiller til bestyrelsen og vælges ind.

Bestyrelsen konstituerer sig ved først kommende bestyrelsesmøde.

**9: Valg til revisor**

Det undersøges hvem som kan være revisor.

**10: Eventuelt.**

Karsten Jul Brædder fra Vestforbrændingen fortalte om den nye affaldsordning i Vallensbæk, og hvad det kommer til at betyde for Solsikkehusene.

Læs selv mere her :

<http://www.vallensbaek-affald.dk/ny-affaldsordning-2016>

Herefter blev mødet hævet. Der takkes for god ro or orden.

 Bestyrelsen, Solsikkehusene.